ddrg/super_eurlex huggingface dataset:
(107)

Prantsuse ametiasutused kohustusid järgmiseks: a) tegemist on ainult vaatlusaluse sektori jaoks üldhuviga uurimustega, mis on ette nähtud kasutamiseks ja üldiseks levitamiseks selliselt, et need ei muuda kaubavahetustingimusi ning ei tekita lubamatut konkurentsimoonutust teiste sektoritega. b) iga programmi lõpus levitatakse kogutud andmeid pärast nende õigsuse kontrollimist, avaldades need kõige kättesaadavamates ajalehtedes huvitatud isikutele. Seejärel avaldatakse ja levitatakse nende uurimuste tulemused kõikide spetsialistide ja huvitatud läbirääkimiste poolte teavitamiseks ja neile ligipääsu võimaldamiseks, ilma diskrimineerimata kogu muu teabega samal ajal ja lihtsalt nõudmisel. Tööde lõpptulemused või kokkuvõtted levitatakse asjaomaste tootmisharudevaheliste organisatsioonide “laia levikuga” väljaannetes, uuringute ja uurimuste läbiviimisesse kaasatud tehniliste organisatsioonide erialaväljaannetes, mitmesugustes brošüürides ja väljaannetes. Need antakse sektori spetsialistide käsutusse põllumajandussektori või põllumajandus- ja kalandusministeeriumi tavaliste väljaannete vahendusel. c) uurimuste üldhuvi pakkuvat olemust arvestades ei ole tulemuste ärilist ärakasutamist ette nähtud. Kasutusõiguse litsentsimise maksumuse või kasutusõigusele juurdepääsu tingimuste küsimust seega ei teki. d) Prantsuse ametiasutused kinnitavad, et rahastatava tegevuse raames ei tehta otseseid väljamakseid tootjatele ega töötlejatele, ning et tegevus vastab Euroopa Liidu poolt allkirjastatud rahvusvahelistele kaubanduskriteeriumidele.
(31)

Asutamislepingu artiklis 87 on sätestatud, et igasugune liikmesriigi poolt või riigi ressurssidest ükskõik missugusel kujul antav abi, mis kahjustab või ähvardab kahjustada konkurentsi, soodustades teatavaid ettevõtjaid või teatavate kaupade tootmist, on ühisturuga kokkusobimatu niivõrd, kuivõrd see kahjustab liikmesriikidevahelist kaubandust. Et kindlaks teha, kas riigiasutuse antud osanikulaen on riigiabi EÜ asutamislepingu artikli 87 tähenduses, tuleb kontrollida, kas turumajanduslikult tegutsev investor oleks samas olukorras võrreldavatel tingimustel laenu andnud.
(66)

Eespool kirjeldatust tuleneb, et edendamisele suunatud abimeetmeid võib niivõrd, kuivõrd need vastavad põllumajandussektoris antavat riigiabi käsitlevates ühenduse suuniste jaotistes 13 ja 14 esitatule, lugeda ühisturuga kokkusobivaks asutamislepingu artikli 87 lõike 3 punkti c tähenduses, kui tegemist on abiga, mis peaks soodustama teatud majandustegevuse või teatavate majanduspiirkondade arengut.
(96)

Kuid komisjon on selles küsimuses oma seisukohta juba väljendanud riigiabiga nr N 355/2000 seonduvalt, lubades programmi rakendamise jätkamist alates aastast 2001 kuni aastani 2006. Viidates omaaegsele põhjendusele rõhutab komisjon ka nüüd asjaolu, et ta on teadlik, et esimene Prantsusmaa tegevuskava “nitraadidirektiivi” elluviimiseks võeti vastu alles 1997. aastal ning et esimesed sellest kavast tulenevad tegelikud kohustused maapiirkondade loomakasvatajatele tekkisid veelgi hiljem. Kuigi on ilmne, et Prantsusmaa ei ole vajalikul määral hoolt kandnud direktiivi ülevõtmise eest ning et vajalikud sätted oleksid pidanud olema vastu võetud juba ammu möödunud tähtaegade jooksul (30), on samas samuti ilmne, et esimesed loomakasvatajatele esitatud nõuded on oluliselt hilisemad.
(3)

Läti soovib kohaldada vähendatud käibemaksumäära (5 %) kodumajapidamiste kaugkütte-, maagaasi- ja elektritarnetele. Kõnealuste tarnete hulka ei kuulu äritegevuse või muu kutsetegevuse edendamiseks tehtavad tarned. Kõnealune käibemaksumäär ei põhjusta konkurentsimoonutust ega maksust tulenevaid muutusi kodumajapidamiste elektrienergia-, maagaasi- või küttetarbimises. Seda peamiselt seetõttu, et tehnilis-tehnoloogilisest vaatepunktist saab kolme nimetatud toodet alternatiivselt kasutada vaid kütmiseks. Kuna vähendatud käibemaksumäära kohaldamine on piiratud kodumajapidamistega, ei põhjusta selle kohaldamine juriidiliste isikute suhtes tõenäoliselt konkurentsimoonutust, kuna neil on õigus käibemaksu mahaarvamiseks ega ole seega vaja kanda käibemaksu lõplikke kulusid.
(28)

Otsuses selgitatakse seejärel, miks sidumine käesoleva konkreetse juhtumi puhul toob kaasa konkurentsi kõrvaldamise. Otsuses sätestatakse, et programmi Windows Media Player sidumise tõttu Windowsiga on Microsofti voogpleier esindatud peaaegu kõikides personaalarvutites üle kogu maailma. Asjaomased tõendid paljastavad, et teised jaotusvahendid ei ole nii edukad. Sidudes programmi Windows Media Player Windowsiga, saab Microsoft pakkuda sisupakkujatele ja tarkvaraarendajatele, kes toetavad Windowsi multimeediatehnoloogiat, võimalust tänu Windowsi monopolile jõuda peaaegu kõikide personaalarvuti kasutajateni maailmas. Tõendid näitavad, et erinevate multimeediatehnoloogiate toetamine toob kaasa lisakulutusi. Programmi Windows Media Player ülemaailmne levik toob endaga kaasa selle, et sisupakkujad ja tarkvaraarendajad toetuvad põhiliselt Windowsi multimeediatehnoloogiale. Tarbijad omakorda eelistavad kasutada programmi Windows Media Player, sest selle toote puhul on saadaval laiem valik täiendavat tarkvara ja sisusaite. Microsofti sidumine tugevdab ja moonutab neid võrgustiku mõjusid enda kasuks, seeläbi tõsiselt õõnestades konkurentsi voogpleierite turul. Tõendid näitavad, et sidumise tõttu suureneb programmi Windows Media Player kasutamine, samal ajal kui kasutajad hindavad teiste voogpleierite kvaliteeti paremaks. Turualased andmed voogpleierite ja vormingute kasutamise ning veebisaitide pakutud sisu kohta viitavad suundumusele, et programmi Windows Media Player ja Windowsi multimeedia vormingut kasutatakse järjest rohkem põhiliste konkureerivate voogpleierite (ja voogpleierite tehnoloogiate) arvelt. Kuigi otsuses tõstetakse esile kõnealust suundumust programmi Windows Media Player ja Windows multimeedia vormingu kasuks, rõhutatakse seal samuti, et kohtu pretsedendiõiguse põhjal ei ole komisjon selleks, et tõendada ebaseadusliku sidumise esinemist, kohustatud tõestama, et konkurentsi takistatakse või et on oht, et konkurents kõrvaldatakse. Vastasel juhul jääks konkurentsipiirangute kontroll hiljaks, sest turumõju tõendeid oleks võimalik näidata alles siis, kui turg on juba moondunud.
(8)

Ühendkuningriik on esitanud teabe, mille kohaselt on vaja jätkata ammoniaagi kui loomade hügieeniks kasutatava biotsiidi ajutist kasutamist, et vältida kariloomade nakatumist koktsiidide, cryptosporidium'i ja ümarussidega. Lisaaja pikendamine ammoniaagi suhtes tundub seetõttu asjakohane, et võimaldada selle järkjärgulist asendamist teiste kättesaadavate ainetega, mis on direktiivi läbivaatamisprogrammi raames hindamiseks esitatud.
(10)

Kuni komisjon teostab kohapealseid kontrollimisi, on praegu oluline kindlaks määrata ühenduse rahalise toetuse esimene osamakse. Kõnealune esimene osamakse, mis on kindlaks määratud epidemioloogiliste seiremeetmete hinnanguliste abikõlblike kulutuste alusel, peaks moodustama ühenduse rahalisest toetusest 50 %. Samuti on asjakohane kindlaks määrata ühenduse rahalise toetuse maksimaalsed summad, et hüvitada teatavate testide kulusid kõnealuste meetmete raames.
(40)

Arvestades eespool nimetatud põhjusi eraldi ja kõiki põhjusi koos, on komisjon jõudnud järeldusele, et Omya ja J.M. Huberi esitatud kohustused on piisavad, et kõrvaldada kõnealuse koondumisega seotud kahtlused.
(36)

Etüleenglükooli toodang ja tarbimine kogu maailmas on hinnanguliselt umbes 17 000 kilotonni aastas, EMP riikide toodang on umbes 1 700 kilotonni aastas ja nõudlus 1 950 kilotonni aastas. Nõudlus on viimastel aastatel püsinud suhteliselt stabiilne eelkõige monoetüleenglükooli nõudluse tõttu Hiinas ja Kaug-Idas, kus seda kasutatakse polüestertekstiili tootmiseks. See omakorda on soodustanud investeerimist lähiaastatel kasutusele võetavatesse olulistesse uutesse etüleenglükooli tootmisvõimsustesse Aasias ja Lähis-Idas.
(4)

Et tagada proportsionaalsus ja vältida kaubanduse piiramist suuremal määral, kui see on vajalik inimeste ja loomade tervise ning keskkonna kaitsmiseks, sisaldab otsus 2005/317/EÜ läbivaatamisklauslit, et hinnata, kas erakorralised meetmed on endiselt vajalikud.
(9)

Konkurentsi kirjeldavaks näitajaks on ka likviidsuse tase, sest elektrienergia ja gaasi tarnimise konkurentsitingimusi mõjutab oluliselt hulgimüügiturgude likviidsus. Ühendkuningriigi elektrienergia hulgimüügiturule on omane kahepoolne kauplemine maakleri vahendusel. Lisaks on turul mitmeid elektribörse, kuigi UKPX on neist suurim. Hulgimüügituru olulisemad tegijad on tootmisvõimsuse omanikud. Tootmisvõimsuse omandus jaguneb mitmete firmade vahel, 8 ettevõtet omab kokku umbes 70 % võimsusest. Ühendkuningriigis on likviidse energia kaubeldavad kogused umbes kolm korda suuremad kui tarbitav kogus. (12) Sellist likviidsuse taset võib pidada piisavaks, st see näitab, et hulgimüügiturg toimib hästi ja seal on konkurents. Gaasi puhul on likviidse kauplemise tase samuti rahuldav, sest see on 2–3 korda suurem kogutarbimisest. (13) Jaemüügi puhul on samuti piisavalt turuosalisi. Kodutarbijatele tarnijaid on kuus, lisaks ettevõtted, kes tegutsevad suurtarbijate sektoris. (14) Ka gaasiturul on piisavalt aktiivseid turuosalisi. Gaasituru olukorra võib kokku võtta järgmiselt: “[Ühendkuningriigi] gaasiturul on tihe konkurents, sest hulgimüügiturul tegutseb umbes 10 ettevõtet. Nagu elektrigi puhul on kodutarbijatele pakutava gaasi turust suurem osa 6 ettevõte käes, [kellest] viis on gaasiturul uued tegijad. Suuremad tarbijad ostavad otse hulgimüügiturult, kus osalevad ka mitmed suured naftafirmad.”. (15) Neid tegureid tuleb seetõttu pidada turu konkurentsile otsese avatuse näitajateks.
b)

ei tohi avaldada rühma töö tulemusena saadud teavet, kui neid on teavitatud, et see on konfidentsiaalne.
1.

Rahvatervise programmi alusel on välistatud toetuse andmine taotlejatele, kui: a) nad on pankrotis või likvideerimisel, neile on kohus määranud halduri, nad on sõlminud kokkuleppe võlausaldajatega, nad on peatanud oma äritegevuse, nende suhtes kohaldatakse nimetatud küsimustega seotud menetlust või nad on samalaadses olukorras, mis tuleneb siseriiklike õigusnormidega või määrustega ettenähtud samasugusest menetlusest; b) nad on res judicata jõudu omava kohtuotsusega süüdi mõistetud ametialaste käitumisreeglitega seotud süüteos; c) nad on raskelt eksinud ametialaste käitumisreeglite vastu ja lepinguline ametiasutus suudab seda mis tahes viisil tõendada; d) nad ei ole täitnud kohustusi, mis on seotud sotsiaalkindlustusmaksete või maksude tasumisega ja mis tulenevad nende asukohariigi või eelarve käsutaja riigi või lepingu täitmise kohaks oleva riigi õigusnormidest; e) nad on res judicata jõudu omava kohtuotsusega süüdi mõistetud pettuses, korruptsioonis, kuritegelikus ühenduses osalemises või mõnes muus ebaseaduslikus tegevuses, mis kahjustab ühenduste finantshuve; f) pärast mõnda muud ühenduse eelarvest rahastatavat hankemenetlust või toetuse andmise menetlust on leitud, et nad on lepingut tõsiselt rikkunud, kuna on jätnud oma lepingulised kohustused täitmata. Tõenduse alus: kandidaadid esitavad vandega kinnitatud, nõuetekohaselt allkirjastatud ja kuupäevastatud avalduse, milles nad kinnitavad, et nad ei ole üheski eespool nimetatud olukorras.
(3)

Belgia esitatud tehniline teave on komisjonil võimaldanud olukorda täpselt ja ulatuslikult analüüsida. Komisjon on koostanud kontrollipunktide tugevdamise abikõlblike programmide loetelu, milles märgitakse üksikasjalikult igale programmile kavandatud ühenduse rahalise toetuse suurus. Teabe on läbi vaadanud ka alaline taimetervise komitee.
(9)

CEPT on järeldanud, et liikuva kosmoseside jaoks sobivate süsteemide ja maapealse mobiilside süsteemide samaaegne töö samal 2 GHz sagedusala sagedusel ei ole ühes geograafilises piirkonnas teostatav. Järelikult on vaja selleks, et vältida liikuva kosmoseside häirimist ja raadiospektri ebatõhusat kasutamist, eraldada ja avada 2 GHz sagedusalad esmaseks kasutamiseks süsteemides, mis sobivad liikuva kosmoseside teenuse osutamiseks. See tähendab, et kui 2 GHz sagedusalasid kasutatakse muudes süsteemides, mis ei sobi liikuva kosmoseside jaoks, ei tohiks nimetatud muud süsteemid häirida liikuva kosmoseside süsteeme ning neile ei tohiks nõuda kaitset liikuva kosmoseside süsteemide vastu. CEPTi andmetel ei põhjusta häireid komplementaarsed maakomponendid, kui need on liikuva kosmoseside süsteemi lahutamatu osa, neid kontrollib selle süsteemi ressursi- ja võrguhaldussüsteem ja need töötavad selle süsteemi satelliitkomponentidega samades sagedusvahemikes. Nimetatud tingimustel saaks asjakohast loasüsteemi rakendades komplementaarseid maakomponente kasutada ka siis, kui signaale ei edastata satelliitkomponentidega.
(38)

Vastavalt põllumajandussektori riigiabi käsitlevatele ühenduse suunistele (9), peab komisjon igati loogiliseks, et hinnates loodusõnnetuste või erakorraliste sündmuste tekitatud kahju korvamiseks võetavaid meetmeid, tuleks artikli 87 lõike 2 punktis b kasutatud mõisteid “loodusõnnetus” ja “erakorraline sündmus” tõlgendada kitsendavalt, kuna need kujutavad endast erandit asutamislepingu artikli 87 lõikes 1 sätestatud üldreeglist, et riigiabi andmine on ühisturuga kokkusobimatu. Kuni praeguseni on komisjon aktsepteerinud loodusõnnetustena maavärinaid, laviine, maalihkeid ja üleujutusi. Erakorraliste sündmustena on komisjon kuni praeguseni aktsepteerinud sõda, siserahutusi ja streike, aga teatud mööndustega ja vastavalt nende ulatusele ka raskeid tuuma- ja tööstusõnnetusi ning tulekahjusid, millega on kaasnenud rasked kaotused. Seevastu ei ole komisjon nõustunud erakorralise sündmusena käsitlema tulekahju, mis puhkes tavalise ärikindlustusega kaetud tavalises tööstusettevõttes. Üldreeglina ei käsitle komisjon loomade ja taimede haiguspuhanguid loodusõnnetustena ega erakorraliste sündmustena. Ühel juhul tunnustas komisjon siiski erakorralise sündmusena loomi puudutava haiguse enneolematult ulatuslikku levikut. Arvestades selle valdkonna sätetega kaasnevaid raskusi, jätkab komisjon abi andmise ettepanekute hindamist, uurides neid üksikjuhtumite kaupa vastavalt artikli 87 lõike 2 punktile b, võttes arvesse varasemat praktikat selles valdkonnas. Selline analüüs üksikjuhtumite kaupa on eriti oluline abi andmise puhul tundlikus sektoris, nagu kodulinnulihasektor, kus iga turule sekkumise meede võib põrkuda ühisturu korraldamise meetmetega.
(79)

Cochem-Zelli kreisis peab intressitoetusega seotud abi summa, mis nõutakse tagasi viinamarjakasvatajatelt ja viinamarjakasvatusettevõtetelt, olema võrdne neile makstud intressitoetusega. Abi tagasinõudmise kohustus ei mõjuta võimalust, et viinamarjakasvatajatele ja viinamarjakasvatusettevõtetele makstud toetused, mis on väiksemad kui 3 000 eurot, ei kujuta endast abi asutamislepingu artikli 87 lõike 1 tähenduses tingimusel, et määruse (EÜ) nr 1860/2004 tingimused on täidetud. Igasugune viinamarjakasvatajate või viinamarjakasvatusettevõtete tasandil abisaajale makstud summa, mis on nimetatud ülemmäärast suurem, kujutab endast tervikuna abi asutamislepingu artikli 87 lõike 1 tähenduses ja tuleb täies ulatuses tagasi nõuda.
(32)

Madalmaad kinnitavad oma vastuses kolmandate isikute märkustele, et lähiaastatel kasvab linnaste maailmaturg. Viidatakse 4.–5. oktoobril 2005. aastal toimunud õlleotra käsitlevale seminarile, kus rahvusvaheline teraviljanõukogu (9) prognoosis, et 2010. aastaks kasvab linnasetehaste tootmisvõimsus maailmas 10 % võrra. Kõnealusel seminaril teatas Rabobank, et ülemaailmne õlle tarbimine kasvab 2 % aastas peamiselt Lõuna-Ameerika, Aafrika, Venemaa, Kagu-Aasia ja Hiina kasvavate turgude tõttu. Sellest saavad kasu süvameresadamate läheduses asuvad nüüdisaegsed linnasetehased, mis suudavad toota suuri koguseid. Madalmaad viitavad Euromalti 2005. aasta augusti kirjale (10), milles sedastatakse, et väikesed, vanad ja nõuetele mittevastavad tehased tuleb sulgeda. Samas kirjas osutatakse, et ühenduse linnasetööstuse liigne tootmisvõimsus on vähemalt 500 000–700 000 tonni. Madalmaad väidavad siiski, et kõnealused andmed põhinevad eeldusel, et tootmine toimub 24 tundi päevas, seitse päeva nädalas ja 365 päeva aastas. Arvesse ei ole võetud seisakuid, mistõttu pole kindel, kas liigne tootmisvõimsus on tegelikult olemas. Lisaks viitavad Madalmaad uuringubüroo Frontier Economics aruandele Holland Malti kohta (geograafiline turg ja uuendusaspektid) (11). Aruande kokkuvõte on järgmine: “Puuduvad tõendid selle kohta, et Holland Maltile antud toetuse tõttu väheneks teiste Euroopa linnasetootjate müük rohkem, kui ta väheneks nagunii. Seetõttu ei ole tõenäoline, et toetuse andmine suurendaks Euroopa tavaliste linnaste tootjate liigset tootmisvõimsust”. Madalmaad paluvad komisjonil võtta arvesse, et on olemas eraldi turg HTST linnastele, st kõrgekvaliteedilistele linnastele, mis takistavad õlle vananemist. Samuti märgivad Madalmaad, et tootmisvõimsust vähendatakse veel 12 000 tonni võrra, millega praegust tootmisvõimsust vähendatakse kokku 77 000 tonni võrra. Lisanduv tootmisvõimsus moodustab ühenduse kogutootmisvõimsusest ainult 0,5 % ega moonuta ühenduse linnaseturgu. Madalmaad väidavad, et kavandatava toetuse eesmärk on hüvitada Eemshaveni tehase asukohast tulenev ebasoodne olukord ja luua Holland Maltile võrdsed tingimused (toetuseta oleks tehtud võrreldav investeering Terneuzeni süvameresadama lähedal asuvasse tehasesse).
(2)

Et vältida tarbetut haldustööd ja tagada õiguskindlus, on asjakohane pikendada nende komisjoni otsuste kehtivusaega, millega on heaks kiidetud nende erandimääruste alusel teatatud abikavad, mille suhtes kohaldatakse kõnealust kohaldamisaja pikendamise määrust,
(60)

Eespool esitatud kaalutlusi ja Taani ametiasutuste teatise kohta esitatud liikmesriikide ning muude kolmandate osaliste märkusi arvestades leiab komisjon, et 2. juunil 2006. aastal esitatud Taani taotlus säilitada kuni 31. detsembrini 2012 määruses (EÜ) nr 842/2006 sätestatud õigusnormidest rangemad siseriiklikud õigusaktid seoses F-gaase sisaldavate või töökorras hoidmiseks F-gaase vajavate toodete ja seadmete turuleviimisega on vastuvõetav. Lisaks leiab komisjon, et kõnealused siseriiklikud õigusnormid: — vastavad keskkonnakaitsevajadustele, — võtavad arvesse Taanis keelatud rakendusvaldkondade alternatiivide olemasolu ning tehnilist ja majanduslikku kättesaadavust, ning neil on piiratud majanduslik mõju, — ei ole meelevaldse diskrimineerimise vahendid ning — ei kujuta endast varjatud piirangut liikmesriikidevahelisele kaubandusele, — on EÜ asutamislepinguga kooskõlas. Seetõttu leiab komisjon, et kõnealused õigusnormid võib heaks kiita,
2.2.2.

Kui hoiatus osutub alusetuks, võtab pädev asutus selle tagasi nii kiiresti kui see on tehniliselt võimalik ja igal juhul seitsme päeva jooksul. Komisjon kõrvaldab kogu alusetu hoiatusega seotud teabe, mis on andmebaasis salvestatud, nii kiiresti kui see on tehniliselt võimalik ja igal juhul hiljemalt seitse päeva pärast seda, kui pädev asutus on hoiatuse tagasi võtnud.
(142)

Samaaegselt Ameerika Ühendriikidest pärit impordi kasvuga vähenesid vaatlusalusel perioodil muu hulgas ühenduse tootmisharu müük, turuosa ja hinnad, mis annab alust arvata, et (nagu on märgitud põhjenduses 117) ühenduse tootmisharu kandis olulist kahju. Märgitakse siiski, et Ameerika Ühendriikidest pärit impordi hinnad ei löönud ühenduse tootmisharu hindu alla, vaid kõnealune import müüdi ühenduse tootmisharu hindadest oluliselt kallimalt. Lisaks võrreldi täiendavalt Ameerika Ühendriikidest pärit impordi hindu ühenduse turul ühenduse tootmisharu müüdud samasuguse toote mittekahjustava hinnaga. Mittekahjustav hind saadi ühenduse tootmisharu müügihinda kohandades, et kajastada kasumimarginaali, mille ühenduse tootmisharu oleks võinud kahjustava dumpingu puudumisel saavutada. See võrdlus näitas, et turuhinnast madalama hinnaga müügi tase oli minimaalne. Eelöeldu põhjal järeldatakse, et kõnealune import ei aidanud kaasa ühenduse tootmisharule tekitatud kahjule.
(4)

Montreali protokolli osaliste otsusega XV/8 lubatakse sellist tootmist ja tarbimist, mis on vajalik Montreali protokolli A, B ja C lisades (II ja III rühma ained) loetletud kontrollitavate ainete oluliseks laboratoorseks ja analüütiliseks kasutuseks, mis on loetletud osaliste seitsmenda kohtumise aruande IV lisas, kui Montreali protokolli osaliste kuuenda kohtumise aruande II lisas ning osaliste otsustes VII/11, XI/15 ja XV/5 sätestatud tingimustest ei tulene teisiti. Montreali protokolli osaliste otsusega XVII/10 on lubatud toota ja tarbida Montreali protokolli E-lisas loetletud kontrollitavat ainet, et vastata metüülbromiidi laboratoorse ja analüütilise kasutuse vajadustele.
(71)

Komisjon kontrollib järelikult: a) kas kavandatava meetmega taotletakse täpset eesmärki üldsuse huvides, see tähendab, kas sellega parandatakse turuprobleem või teenib see muud eesmärki üldsuse huvides, näteks ühtekuuluvust. Sel juhul tehakse kontrollimise teel samuti kindlaks, kas b) abi on kavandatud ühise eesmärgi saavutamiseks, nimelt tuleb vastata järgmistele küsimustele: i. Kas abi on sobiv vahend? Teisisõnu, kas abi võimaldab eesmärki saavutada või kas selle saavutamiseks on teisi, vaieldamatult sobivamaid vahendeid? ii. Kas meede on innustav? Teisisõnu, kas see muudab ettevõtete käitumist? iii. Kas abi on taotletava eesmärgiga proportsionaalne? Teisisõnu, kas oleks võimalik põhjustada samasugust käitumise muutumist väiksema abiga või vähem moonutusi tekitava vahendiga? c) Kas konkurentsimoonutused ja tagajärjed kaubandusele on piiratud, nii et lõpptulemus on positiivne?
(16)

Arvestades et ühisettevõte ei ole loodud majanduslikul eesmärgil ning et see on vastutav Euratomi osaluse haldamise eest rahvusvahelises avalikku huvi pakkuvas uurimisprojektis, on selle ülesannete täitmiseks vaja, et ühisettevõtte, selle direktori ja töötajate suhtes kohaldataks 8. aprilli 1965. aasta Euroopa ühenduste privileegide ja immuniteetide protokolli (13).
(12)

Abikõlblikud uurimis- ja arendustegevuse kulud on kõik projektiga otseselt seotud kulud, välja arvatud lepingute saamiseks vajalikud äri- ja/või marketingikulud, tingimusel et need on tekkinud pärast 1. detsembrit 2000, ettevõte on neid põhjendanud, riik on neid kontrollinud ja aktsepteerinud ning need kulud on eespool määratletud uurimis- ja arendustegevuse jaoks vajalikud. Abikõlblikud kulud peavad olema kooskõlas uurimis- ja arendustegevuse raamistiku II lisaga. Need ei hõlma sertifitseerimiskulusid.
(84)

Erinevalt kokkuleppemenetluse käigus kohtule esitatud meetmete nimekirjast sisaldab hindamisdokument elemente, mida 1999. aasta suunistes nõutakse ümberkorralduskavalt. Komisjon loeb hindamisdokumenti sisuliselt ümberkorralduskavaks aastateks 2004–2008. See on mõeldud Konase pikaajalise elujõulisuse taastamiseks ning see on sobiv arvestades abisaaja suurust. Ümberkorralduste esimene samm on finantsümberkorraldus kokkuleppe näol võlausaldajatega. Konase peamine probleem oli 1990. aastate teisel poolel kogunenud võlgnevus. Alates 2001. aastast on Konas tasunud oma seadustest tulenevaid lühiajalisi kohustusi korrektselt ja õigeaegselt. Komisjonil ei ole alust kahelda Konase suutlikkuses taastada oma pikaajaline elujõulisus, kui hindamisdokumenti kaasatud meetmed, sealhulgas ka võla ümberkorraldamine, on rakendatud.
(2)

Teatis oli lisatud teatisele lennukitööstuse uurimis- ja arendusabi kava kohta, sest meede sisaldas kõnealuse kava raames suure summa määramist, millest tuleb vastavalt uurimis- ja arendustegevusele riigiabi andmise ühenduse raamistiku (3) (edaspidi “uurimis- ja arendustegevuse raamistik”) punktile 4.7 eraldi teavitada. Nimetatud abikava on käsitletud eraldi ametliku uurimismenetluse raames abi numbri all C 27/2006 (ex NN 22/2004).